LV Eiropas Savienības Oficiālais Vēstnesis C 309/31

Francijas valdības paziņojums saistībā ar Eiropas Parlamenta un Padomes Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumiem ekskluzīvu atļauju “Permis de Cévennes”, “Permis d'Alès” un “Permis de Navacelles” saņemšanai, lai veiktu šķidro vai gāzveida ogļūdeņražu raktuvju izpēti)

(Dokuments attiecas uz EEZ)

(2008/C 309/10)

Ar 2007. gada 6. decembra pieteikumu uzņēmums “Cevennes petroleum development Ltd”, kura juridiskā adrese ir Wembley Point, 1 Harrow Road, Wembley, Middlesex HA9 6DE (Apvienotā Karaliste), lūdza uz pieciem gadiem piešķirt ekskluzīvu atļauju “Permis des Cévennes”, lai veiktu šķidro vai gāzveida ogļūdeņražu izpēti aptuveni 4 323 kvadrātkilometru platībā, kas ir daļa no Ardešas [Ardèche], Gāras [Gard] un Ero [Hérault]departamenta teritorijas.

Ar 2008. gada 8. aprīļa pieteikumu uzņēmums “Schuepbach Energy LLC”, kura juridiskā adrese ir 2651 North Harwood, Suite 570, Dallas, TX 75201 (ASV), lūdza uz pieciem gadiem piešķirt ekskluzīvu atļauju “Permis d'Alès”, lai veiktu šķidro vai gāzveida ogļūdeņražu izpēti aptuveni 9 810 kvadrātkilometru platībā, kas ir daļa no Ardešas [Ardèche], Averonas [Aveyron], Dromas [Drôme], Gāras [Gard], Ero [Hérault], Lozēras [Lozère] un Voklīzas [Vaucluse] departamenta teritorijas. Šim pieteikumam atbilstīgās teritorijas perimetrs ir daļēji iekļauts pieteikumā “Permis des Cévennes” saņemšanai.

Ar 2008. gada 15. maija pieteikumu, uzņēmums “Egdon Resources (New Ventures) Ltd”, kura juridiskā adrese ir Suite 2, 90-96 High Street, Odiham, Hamphshire, RG29 ILP (Apvienotā Karaliste), uzņēmums “Eagle Energy Limited”, kura juridiskā adrese ir 21 Beresford Avenue, East Twickenham, TW 1 2PY (Apvienotā Karaliste) un uzņēmums “YCI Resources Ltd”, kura juridiskā adrese ir Blackstable House, Sheepscombe, Stroud, GL6 3UW (Apvienotā Karaliste), lūdza uz pieciem gadiem piešķirt ekskluzīvu atļauju “Permis de Navacelles”, lai veiktu šķidro vai gāzveida ogļūdeņražu izpēti aptuveni 576 kvadrātkilometru platībā, kas ir daļa no Ardešas [Ardèche] un Gāras [Gard] departamenta teritorijas. Šim pieteikumam atbilstīgās teritorijas perimetrs ir iekļauts iepriekš minētajos pieteikumos.

Visiem šiem atļauju pieteikumiem atbilstīgās teritorijas perimetru veido meridiāni un paralēles, kas secīgi savieno punktus, kuru ģeogrāfiskās koordinātas noteiktas turpmāk tabulā, par pamatu ņemot Parīzes meridiānu.

Punkts Austrumu garums Ziemeļu platums A 2°90' 49°80' B 2°90' 49°50' C 2°80' 49°50' D 2°80' 49°40' E 2°70' 49°40' F 2°70' 49°30' G 2°60' 49°30' H 2°60' 49°20' I 2°50' 49°20' J 2°50' 49°10' K 2°40' 49°10' L 2°40' 48°80' M 2°30' 48°80' N 2°30' 48°70' O 2°20' 48°70' P 2°20' 48°60' Q 2°10' 48°60' R 2°10' 48°50' S 1°60' 48°50' T 1°60' 48°30' U 1°40' 48°30' V 1°40' 48°40' W 1°20' 48°40' X 1°20' 48°60' Y 0°90' 48°60' Z 0°90' 48°70' AA 0°80' 48°70' AB 0°80' 48°80' AC 0°70' 48°80' AD 0°70' 49°00' AE 0°80' 49°00' AF 0°80' 49°40' AG 1°40' 49°40' AH 1°40' 49°10' AI 1°20' 49°10' AJ 1°20' 48°90' AK 1°70' 48°90' AL 1°70' 49°10' AM 1°80' 49°10' AN 1°80' 49°20' AO 1°90' 49°20' AP 1°90' 49°40' AQ 2°00' 49°40' AR 2°00' 49°50' AS 2°10' 49°50' AT 2°10' 49°60' AU 2°30' 49°60' AV 2°30' 49°70' AW 2°50' 49°70' AX 2°50' 49°80'

Pieteikumu iesniegšana un atļaujas piešķiršanas kritēriji

Sākotnējo pieteikumu un konkurējošo pieteikumu iesniedzējiem ir jāatbilst prasībām atļaujas saņemšanai, kas noteiktas 4. un 5. pantā 2006. gada 2. jūnija Dekrētā Nr. 2006-648 par kalnrūpniecības atļaujām un uzglabāšanas tiesībām pazemē (Francijas Republikas Oficiālais Vēstnesis [Journal officiel de la République française], 2006. gada 3. jūnijā).

Ieinteresētie uzņēmumi deviņdesmit dienu laikā no šā paziņojuma publicēšanas dienas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš publicēts Eiropas Kopienu Oficiālā Vēstnesī C 374, 1994. gada 30. decembrī, 11. lpp., un kas noteikta Dekrētā Nr. 2006-648 par kalnrūpniecības atļaujām un uzglabāšanas tiesībām pazemē. Konkurējošie pieteikumi jānosūta kalnrūpniecības lietu ministram uz turpmāk norādīto adresi.

Lēmumus attiecībā uz sākotnējo pieteikumu un konkurējošajiem pieteikumiem pieņem saskaņā ar iepriekš minētā dekrēta 6. pantā noteiktajiem kritērijiem kalnrūpniecības atļauju piešķiršanai vēlākais līdz 2010. gada 8. aprīlim.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un 2006. gada 2. jūnija Dekrētu Nr. 2006-649 par kalnrūpniecības un apakšzemes darbiem un raktuvju un apakšzemes krātuvju pārvaldi (Francijas Republikas Oficiālais Vēstnesis [Journal officiel de la République française], 2006. gada 3. jūnijā).

Papildu informāciju var saņemt šādā iestādē: Ministère de l'écologie, de l'énergie, du développement durable et de l'aménagement du territoire (direction générale de l'énergie et climat, direction de l'énergie, Sous-direction de la Sécurité d'Approvisionnement et des Nouveaux Produits Energétiques, bureau exploration production des hydrocarbures), 41, boulevard Vincent Auriol, Télédoc 133, F-75703 Paris Cedex 13 (tālrunis: (33) 153 94 14 81, fakss: (33) 153 94 14 40).

Ar iepriekš minētajiem tiesību un administratīvajiem aktiem var iepazīties Légifrance tīmekļa vietnē:

http://www.legifrance.gouv.fr

(1) OV L 164, 30.6.1994., 3. lpp.